KIRKKOHARJUN KOULUN ILTAPÄIVÄKERHON TOIMINTASUUNNITELMA LUKUVUOSI 2019-2020

Iltapäiväkerhon tavoitteena on järjestää turvallinen ja monipuolinen kerhopäivä lapsille. Kerhoon osallistuu noin 30 lasta. Iltapäiväkerho tarjoaa lapsille luontevan keinon tutustua toisiinsa eri luokilta. Kerho on avoinna 12-16.30.

PÄIVÄOHJELMA

Klo 12.00 – 14.00 ulkoilua/sisällä oloa, joko läksyjen tekoa ja/tai piirtämistä, askartelua, leikkejä.

Klo 14.00 – 14.30 välipala koulun ruokalassa

Klo 14.30 – 16.30 ohjattua toimintaa/vapaa leikki/lukuhetki/salileikkejä

Ulkoilua on joka päivä sään salliessa.

TOIMINNASTA

Yhteisiin toimintahetkiin osallistuvat kaikki. Omatoimiseen puuhasteluun on tarjolla monipuolista materiaalia (pelit, muovailuvahat, legot, värityskuvat yms..). Rauhalliseen lueskeluun ja lepäämiseen on myös mahdollisuus.

Liikumme ulkona pelaten ja leikkien mahdollisimman paljon, teemme retkiä myös harjuun. Mahdollisuuksien mukaan hyödynnämme koulun jalkapallokenttää, parkour-rataa ja metsäaluetta.

Lasten omat toiveet pyritään ottamaan huomioon myös ohjattujen toimintojen toteuttamisessa. Läksyjen teolle järjestämme rauhallisen tilan. Vastuu läksyjen teosta on kuitenkin aina kodeilla, emme vaadi emmekä velvoita lapsia tekemään läksyjä kerhossa.

LELUPÄIVÄ

Perjantaisin keskitymme vapaaseen leikkiin. Perjantai onkin iltapäiväkerhon oman lelun päivä ja lapsilla on lupa tuoda oma lelu mukanaan.

TÄRKEÄÄ

Kerhossa on tärkeää

-rauhallinen liikkuminen ja puhuminen

-toisten auttaminen ja huomioiminen

-yhteisten leikkien sopiminen

-kuunteleminen ja vuoron odottaminen

-tavaroista huolehtiminen ja omien jälkien siivous

-omien harmien (esim. kiusatuksi tulemisen ) välitön kertominen aikuiselle

-kerhosta lähtiessä käsiheipat

-lasten kerhoajat sovitaan aina aikuisten kesken, lapset eivät päätä tulo- ja lähtöaikojaan itse!

ELOKUUSSA

-tutustumme kouluun, pihaan ja iltapäiväkerhon tiloihin ja tavaroihin

-opettelemme kerhon yhteiset säännöt

-tutustumme uusiin kavereihin yhteisleikkien ja esittäytymisten avulla

-opetellaan käsiheippa poislähtiessä

SYYSKUUSSA

-tutustumme kerhon peleihin ja erilaisiin sisäleikkimahdollisuuksiin

-otamme lelupäivän käyttöön

-teemme syksyisiä askarteluja

LOKAKUUSSA

-pihaleikkejä, yhteisleikkejä

-jatkamme askarteluissa syksyisillä aiheilla

MARRASKUUSSA

-omia askarteluja

-sisäleikkejä ja pelejä

JOULUKUUSSA

-jouluisia tarinoita, leikkejä, askarteluja

-tonttujumppaa salissa

TAMMIKUUSSA

-pelaamme , leikimme ja liikumme tuttuun tapaan

-luemme kirjoja yhdessä

-vapaata leikkiä ja askarteluja

HELMIKUUSSA

-ystävänpäiväaskarteluja

-sisäleikkejä, pelejä ja liikuntaleikkejä salissa

-talvisia ulkoleikkejä

MAALISKUUSSA

-Roolileikkejä, käsinuket, naamiaisasuja

-pääsiäisaskarteluja

HUHTI- JA TOUKOKUUSSA

-keväisiä ötökkäaskarteluja

-ulkoleikkejä ja –pelejä

-retkeilyä harjuun

Kerhon puh. 040 1336 335. Yhteydenotot mieluiten tekstiviestein!